**มิติที่ ๑ ผู้บริหาร**

1. **ด้านการบริหารจัดการ**

 ๑.๑ มีการกำหนดนโยบายการจัดการศึกษาตามแนวปรัชญาของเศรษฐกิจพอเพียงของสถานศึกษา

 ๑.๒ มีการจัดทำแผนปฏิบัติการขับเคลื่อนปรัชญาของเศรษฐกิจพอเพียงสู่สถานศึกษาทั้งแผนระยะยาว
และแผนระยะสั้น

 ๑.๓ มีการจัดตั้งคณะกรรมการรับผิดชอบดำเนินการขับเคลื่อนปรัชญาของเศรษฐกิจพอเพียงของสถานศึกษา

 ๑.๔ มีการพัฒนาความรู้ความเข้าใจแก่บุ คลากรทั้งผู้บริหาร ครู และคณะกรรมการสถานศึกษา และส่งเสริมให้ปฏิบัติตนตามแนวปรัชญาของเศรษฐกิจพอเพียง

 ๑.๕ มีการประชาสัมพันธ์เผยแพร่ความรู้ ความเข้าใจปรัชญาของเศรษฐกิจพอเพียงแก่ผู้เกี่ยวข้อง

 ๑.๖ มีคณะทำงานติดตามและประเมินผลเพื่อปรับปรุงคุณภาพการขับเคลื่อนปรัชญาของเศรษฐกิจพอเพียงของสถานศึกษา

 ๑.๗ การขับเคลื่อนปรัชญาของเศรษฐกิจพอเพียงของสถานศึกษาเน้นการมีส่วนร่วมตามหลักธรรมาภิบาล

 ๑.๘ มีการสรุปและรายงานผลเพื่อกำหนดเป็นมาตรฐานในการปฏิบัติ

**๒. ด้านหลักสูตรและการจัดการเรียนการสอน**

 ๒.๑ สถานศึกษามีการพัฒนาหลักสูตรบูรณาการปรัชญาของเศรษฐกิจพอเพียง

 ๒.๒ มีการจัดทำแผนการสอนบูรณาการปรัชญาของเศรษฐกิจพอเพียง

 ๒.๓ มีการจัดกิจกรรมการเรียนรู้ที่เน้นผู้เรียนเป็นสำคัญ นักเรียนมีส่วนร่วมในการจัดกิจกรรม และมีผลงานนักเรียนที่เกิดจากการเรียนรู้

 ๒.๔ มีการจัดหา ผลิต พัฒนา สื่อ/แหล่งเรียนรู้ มาใช้ในการจัดการเรียนรู้และมีการเผยแพร่สู่ชุมชน

 ๒.๕ มีการวัดผลประเมินผลที่เกิดจากการจัดการเรียนรู้บูรณาการหลักปรัชญาของเศรษฐกิจพอเพียง ครบทุกกลุ่มสาระการเรียนรู้/รายวิชา และนำผลการประเมินมาปรับปรุงพัฒนาการขับเคลื่อนปรัชญาของเศรษฐกิจพอเพียงให้มีความสมบูรณ์ยิ่งขึ้น

 ๒.๖ ผู้เรียนมีความรู้และเข้าใจหลักปรัชญาของเศรษฐกิจพอเพียง น้อมนำสู่วิถีชีวิต และเผยแพร่สู่ครอบครัว ชุมชน องค์กร และหน่วยงาน

**๓. ด้านการจัดกิจกรรมพัฒนาผู้เรียน**

 ๓.๑ ดำเนินกิจกรรมโดยผู้เรียนโดยมีครูเป็นผู้สนับสนุน

 ๓.๒ เป็นกิจกรรมที่ดำเนินการด้วยความสมัครใจหรือจิตอาสา

 ๓.๓ กิจกรรมมีความหลากหลายและเหมาะสมกับสภาพภูมิสังคมของสถานศึกษา

 ๓.๔ เป็นกิจกรรมที่มุ่งเน้นให้เกิดความก้าวหน้าพร้อมกับความสมดุลทางเศรษฐกิจ/สังคมสิ่งแวดล้อมของสถานศึกษาและสามารถขยายผลสู่ชุมชนได้ โดย

๓.๔.๑ พอประมาณกับภูมิสังคม สอดคล้องกับความต้องการ/ความจำเป็นของสถานศึกษาและคนในชุมชน เหมาะสมกับสภาพภูมิประเทศ สภาพแวดล้อม ความคิด ความเชื่อและวิถีชีวิต

๓.๔.๒ สมเหตุสมผล คือมีหลักคิดและหลักปฏิบัติของกิจกรรมที่สอดคล้องกับหลักวิชาการที่เกี่ยวข้อง รายละเอียดของโครงการแสดงถึงความรอบคอบในการวางแผนการจัดกิจกรรม

๓.๔.๓ มีภูมิคุ้มกันที่ดี โดยการวางแผนกิจกรรมได้คำนึงถึงความเสี่ยงในการดำเนินโครงการ

๓.๔.๔ ส่งเสริมความรู้และคุณธรรมของผู้เข้าร่วม โดยต้องส่งเสริมความรอบรู้เปิดโอกาสให้มีการพัฒนาทักษะด้านต่าง ๆ ส่งเสริมคุณธรรม เช่น ระเบียบวินัย ซื่อสัตย์สุจริต กตัญญูกตเวที ขยันหมั่นเพียรสนใจใฝ่รู้

 ๓.๕ เป็นกิจกรรมที่หลายฝ่ายมีส่วนร่วม เช่น สถานศึกษา หน่วยงานของรัฐ สถานประกอบการและชุมชน

**ด้านมิติที่ ๒ ครูแกนนำ บูรณาการโครงการ/กิจกรรมในการจัดการเรียนการสอน**

ครูและบุคลากรทางการศึกษาที่น้อมนำหลักปรัชญาของเศรษฐกิจพอเพียง เป็นหลักคิดสู่การปฏิบัติในการดำเนินชีวิต จึงทำให้ครูแกนนำที่สมัครใจ และมีอุดมการณ์เดียวกับผู้บริหาร ที่พร้อมจะน้อมนำมาใช้ต่อยอดในการพัฒนาวิชาชีพครู และการจัดการเรียนรู้ให้แก่นักเรียน ส่งเสริมและพัฒนาศักยภาพของแต่ละบุคคล นำไปสู่ความสร้างสรรค์และเกิดการเรียนรู้ ร่วมกันจัดการเรียนรู้แบบบูรณาการแบบสหวิทยาการ การบูรณาการแบบโครงการ คณะครูแกนนำ มอบหมายให้ครูทุกคนจัดกระบวนการเรียนการสอน และการบริหารจัดการตามหลักปรัชญาของเศรษฐกิจ โดยการจัดบูรณาการเรียนรู้และการศึกษาแหล่งเรียนรู้ที่สำคัญต่าง ๆ และเป็นการต่อยอดในการพัฒนาตนเองให้เกิดความชำนาญ เชี่ยวชาญในวิชาชีพ และเกิดเป็นคุณลักษณะในวิถีชีวิตอย่างพอเพียง จัดทำแผนการเรียนรู้แบบ บูรณาการหลักปรัชญาของเศรษฐกิจพอเพียงทุกรายวิชา บริหารจัดการสถานศึกษาตามหลักปรัชญาของเศรษฐกิจพอเพียง ให้ปฏิบัติครบวงจรคุณภาพ P, D, C, A  ทุกองค์ประกอบและตัวชี้วัด  และพัฒนาเป็นไปอย่างมีคุณภาพด้วยความยั่งยืน โดยมีแนวปฏิบัติ ดังนี้

๑)  หน่วยการเรียนรู้ปรัชญาของเศรษฐกิจพอเพียงโรงเรียน มีหน่วยการเรียนรู้ปรัชญาของเศรษฐกิจพอเพียง ทุกระดับชั้นมีการนิเทศ/ติดตาม/ประเมินผล    มีการศึกษา/วิเคราะห์/วิจัย เพื่อพัฒนาการจัดการเรียนการสอนหน่วยการเรียนรู้ปรัชญาของเศรษฐกิจพอเพียงตามมาตรฐานของหลักสูตรพุทธศักราช ๒๕๕๑ มาตรฐาน ส ๓.๑ เข้าใจและสามารถบริหารจัดการทรัพยากรในการผลิตและการบริโภคการใช้ทรัพยากรที่มีอยู่อย่างจำกัดได้อย่างมีประสิทธิภาพและคุ้มค่า รวมทั้ง หลักการของเศรษฐกิจพอเพียงเพื่อการดำรงชีวิตอย่างมีดุลยภาพ ชั้นประถมศึกษาปีที่ ๑-๓ เน้นความพอเพียงระดับตนเองและครอบครัว ชั้นประถมศึกษาปีที่ ๔-๖ เน้นความพอเพียงระดับโรงเรียน ชั้นมัธยมศึกษาปีที่ ๑-๓ เน้นความพอเพียงนำสู่ชุมชน

๒)  การบูรณาการหลักปรัชญาของเศรษฐกิจพอเพียงสู่การเรียนการสอน โดยกำหนดกระบวนการจัดการศึกษา มุ่งเน้นใช้แนวคิดเชิงบูรณาการด้วยหลักปรัชญาของเศรษฐกิจพอเพียงเป็นแกนหลัก และใช้รูปแบบระบบการเรียนรู้ที่จัดให้ผู้เรียนเป็นสำคัญ มีครูและผู้ปกครองเป็นผู้อำนวยความสะดวกในการเรียนรู้ ผู้เรียนสามารถสร้างองค์ความรู้ได้ด้วยตนเอง และได้ออกแบบการจัดการเรียนรู้ โดยนำหลักคิดหลักปฏิบัติไปสู่นักเรียน ดังนี้

๒.๑) การเรียนรู้ด้วยหลักสูตรแบบบูรณาการระดับชั้น ป.๑-ป.๖ ครอบคลุมทุกกลุ่มสาระ เพื่อสร้าง

องค์ความรู้ใหม่และการนำหลักความพอเพียงไปใช้ปฏิบัติ

๒.๒) การเรียนรู้แบบโครงงาน และให้นักเรียนนำเสนอผลงานแลกเปลี่ยนเรียนรู้

๒.๓) การเรียนรู้ผ่านฐานกลุ่มสาระ ได้กำหนดฐานการเรียนรู้ ๘ กลุ่มสาระการเรียนรู้ ดังนี้

1.กิจกรรมหารายได้ระหว่างเรียน (กลุ่มดนตรีไทยเนินทองสังคีต และการปลูกผักปลอดสารพิษ)
กลุ่มสาระการเรียนรู้ศิลปะ และการงานอาชีพ**และเทคโนโลยี**

2.กิจกรรมทำน้ำยาล้างจานผสมมะกรูดสูตรเด็ด กลุ่มสาระการเรียนรู้การงานอาชีพ**และเทคโนโลยี**

3.กิจกรรมพลังงานทดแทนแห่งอนาคต (ไบโอดีเซล) กลุ่มสาระการเรียนรู้วิทยาศาสตร์

4.กิจกรรมโรงเรียนธนาคาร กลุ่มสาระการเรียนรู้ภาษาไทย คณิตศาสตร์ สังคม ศาสนาและวัฒนธรรม และภาษาต่างประเทศ (ภาษาอังกฤษ)

5.กิจกรรมธนาคารขยะ กลุ่มสาระการเรียนรู้ภาษาไทย และคณิตศาสตร์ สังคมศึกษา สุขศึกษาและ
พลศึกษา และภาษาต่างประเทศ (ภาษาอังกฤษ)

6.กิจกรรมแก๊สชีวภาพจากวัสดุที่ย่อยสลายได้ กลุ่มสาระการเรียนรู้การงานอาชีพ**และเทคโนโลยี**และ

วิทยาศาสตร์

7.กิจกรรมสหกรณ์โรงเรียน กลุ่มสาระการเรียนรู้คณิตศาสตร์และสังคมศึกษา

 **8.กิจกรรมสวนพฤกษศาสตร์โรงเรียน** กลุ่มสาระการเรียนรู้สังคมศึกษา**และภาษาอังกฤษ**

**ด้านมิติที่ ๓ นักเรียนแกนนำ**

 โรงเรียนจัดให้มีนักเรียนแกนนำ ในการดำเนินโครงการเศรษฐกิจพอเพียงในสถานศึกษา เป็นการจัดกิจกรรมตามอัตลักษณ์ของโรงเรียนคือ หนึ่งดนตรี หนึ่งกีฬา หนึ่งอาชีพ โดยจัดกิจกรรมดนตรีไทย กิจกรรมหารายได้ระหว่างเรียนแบ่งเป็น การเกษตร การปลูกชะอม การแปรรูปผลิตภัณฑ์ กิจกรรมโรงเรียนธนาคารขยะ กิจกรรมโรงเรียนธนาคารบ้านเนินทอง ซึ่งในการจัดการเรียนการสอนโดยฝึกให้นักเรียนได้ปฏิบัติจริง โดยมีวิทยากรภูมิปัญญาท้องถิ่นมาช่วยสอนและแนะนำการแปรรูปผลิตภัณฑ์จากกล้วยเล็บมือนาง ซึ่งเป็นพืชที่ปลูกในท้องถิ่นซึ่งมีจำนวนมาก จึงคิดนำมาแปรรูปผลิตภัณฑ์จากกล้วยฉาบหวาน ฉาบเค็ม กล้วยอบชุบช็อกโกเลต กล้วยอบชุบแป้งทอด ซึ่งสอดคล้องกับการจัดกิจกรรมการเรียนการสอนในกลุ่มสาระการงานอาชีพ สามารถบูรณาการสอดแทรกวิธีการถนอมอาหาร การจัดจำหน่าย การบันทึกรายรับ รายจ่าย กำไร ขาดทุน เป็นการปลูกฝังให้นักเรียนสามารถประกอบอาชีพได้อย่างยั่งยืน และใช้จ่ายเงินที่ได้มาอย่างพอเพียงและการประหยัด
อดออม เมื่อได้รายได้ในการทำกิจกรรมหายรายได้ระหว่างเรียนจากการจำหน่ายผลิตภัณฑ์ดังกล่าว จึงนำไปฝากกับกิจกรรมโรงเรียนธนาคารบ้านเนินทอง ซึ่งบริหารและจัดการโดยคณะครูนักเรียนโรงเรียนบ้านเนินทอง ซึ่งได้รับการสนับสนุนจากธนาคารเพื่อการเกษตรและสหกรณ์การเกษตร (ธ.ก.ส) สาขาทรัพย์อนันต์ จังหวัดชุมพร มาเป็นวิทยากรให้ความรู้และฝึกฝนจนนักเรียนสามารถปฏิบัติหน้าที่ เป็นนักการเงินวัยเยาว์ได้ถูกต้อง คล่องแคล้ว ครบถ้วนทุกกระบวนการตามหลักการบริหารโรงเรียนธนาคาร โดยน้อมนำหลักปรัชญาเศรษฐกิจพอเพียง เน้นการออมเงินที่ถูกต้องตามหลักการ ๓ ห่วง ๒ เงื่อนไข คือ

1. **ความพอประมาณ** ฝึกให้นักเรียนมีการวางแผนในการใช้จ่ายเงิน มีการทำบัญชีรายรับ รายจ่าย
2. **ความมีเหตุผล**  นักเรียนมีการคิดไตร่ตรอง ในการเลือกซื้อของเฉพาะสิ่งที่จำเป็นและมีประโยชน์ทำให้นักเรียนใช้จ่ายเงินอย่างคุ้มค่า เพื่อเก็บเป็นเงินออมเป็นทุนสำรองในการสานฝันอาชีพต่างๆ ของนักเรียนในอนาคตเป็นการตั้งเป้าหมายในชีวิต
3. **การมีภูมิคุ้มกันที่ดีในตัว** นักเรียนมีนิสัยในการเก็บออมรู้ว่าการเก็บออมเป็นประโยชน์ต่อตนเองและครอบครัว สามารถช่วยเหลือ แบ่งเบาภาระในครอบครัวได้ หากครอบครัวมีปัญหาทางการเงิน นักเรียนสามารถถอนเงินที่นักเรียนเก็บออมไว้นำไปช่วยเหลือครอบครัวได้

**เงื่อนไขความรู้** ทำให้นักเรียนมีความรอบรู้ ใช้จ่ายเงิน และทรัพย์สินที่มีอยู่ด้วยความรอบคอบและระมัดระวัง ตามสโลแกน รายรับ - เงินออม = รายจ่าย ปลูกฝังให้นักเรียนเกิดความตระหนักในการออมเงิน

**เงื่อนไขคุณธรรม** นักเรียนมีคุณลักษณะอันพึงประสงค์ ได้แก่ ซื่อสัตย์ สุจริต  อดทน แบ่งปัน เอื้อเฟื้อเผื่อแผ่

เมื่อดำเนินการตามกิจกรรมข้างต้นแล้ว ก่อให้เกิดผลต่อผู้เรียนดังนี้
 - นักเรียนมีคุณลักษณะอันพึงประสงค์ได้แก่ ผ่านเกณฑ์ที่สถานศึกษากำหนด
 - โรงเรียนได้รับการคัดเลือกให้เป็น สถานศึกษาแบบอย่างการจัดกระบวนการเรียนการสอนและการบริหารจัดการ “ตามหลักปรัชญาของเศรษฐกิจพอเพียงประจำปี ๒๕๕๖”

 -โรงเรียนได้รับการคัดเลือกให้เป็นโรงเรียนธนาคารดีเด่น ระดับภาคใต้ ประจำปี ๒๕๕๖-๒๕๕๗ และโล่รางวัลชมเชยโรงเรียนธนาคารดีเด่นระดับประเทศ ประจำปี ๒๕๕๗

**บริบทของโรงเรียนบ้านเนินทอง**

 โรงเรียนบ้านเนินทอง สังกัดสำนักงานเขตพื้นที่การศึกษาประถมศึกษาชุมพร เขต ๑ ตั้งอยู่ หมู่ที่ ๖ ตำบลสลุย อำเภอท่าแซะ จังหวัดชุมพร โรงเรียนบ้านเนินทอง เดิมนั้น ตั้งอยู่ริมฝั่งคลองท่าแซะ ด้านตะวันตก แต่หลังจากประสบภัยจากพายุไต้ฝุ่นเกย์ เมื่อปี ๒๕๓๒ ทำให้อาคารเรียน อาคารประกอบ ตลอดถึงวัสดุ อุปกรณ์ เสียหายทั้งหมด แม้แต่ที่ดินก็ถูกกระแสน้ำกัดเซาะพังทลาย ทุกฝ่ายที่เกี่ยวข้องจึงมีความเห็นตรงกัน ให้ย้ายโรงเรียนมาสร้างโรงเรียนที่ดินแปลงใหม่ มีเนื้อที่ทั้งหมด ๑๐๐ ไร่ อยู่ห่างจากที่เดิม ๙๐๐ เมตร อาคารเรียนหลังใหม่ ก่อสร้างแล้วเสร็จและได้ขนย้ายวัสดุ อุปกรณ์ ตลอดถึงนำนักเรียนมาเรียนที่อาคารเรียนหลังใหม่ เมื่อปี พ.ศ. ๒๕๓๕ เป็นต้นมา ปัจจุบันได้รับคัดเลือกจากกระทรวงศึกษาธิการให้เป็นโรงเรียนดีประจำตำบล

รุ่น1 ปี ๒๕๕๓ ได้รับรองให้เป็นโรงเรียนต้นแบบ(โรงเรียนดีศรีตำบล) รุ่นแรก ประจำปีการศึกษา ๒๕๕๕

 ๑. สภาพชุมชนรอบบริเวณโรงเรียนมีลักษณะ ชุมชนเกษตรกรรม มีประชากรประมาณ ๒,๗๐๐ คน บริเวณใกล้เคียงโดยรอบโรงเรียนได้แก่ หมู่บ้านเนินทอง หมู่บ้านบนดอน หมู่บ้านทุ่งขยาบ หมู่บ้านทุ่งยางบิด หมู่บ้านสามล้าน อาชีพหลักของชุมชน คือ เกษตรกรรม เนื่องจากภูมิประเทศเหมาะแก่การเพาะปลูก

ส่วนใหญ่นับถือศาสนา พุทธ ประเพณี ศิลปวัฒนธรรมท้องถิ่นที่เป็นที่รู้จักโดยทั่วไปคือประเพณีทำบุญวันปีใหม่ ประเพณีลอยกระทง ประเพณีบวชพระ ประเพณีรับส่งตายาย และประเพณีหาบฉลาก ๒. ผู้ปกครองส่วนใหญ่จบการศึกษา ระดับประถมศึกษา อาชีพหลักคิดเป็นร้อยละ ๙๗ คือ อาชีพเกษตรกรรม และอาชีพอื่นๆ คิดเป็นร้อยละ ๓ ศาสนาที่นับถือคิดเป็นร้อยละ ๙๙ นับถือ ศาสนาพุทธ และศาสนาอื่นๆ คิดเป็นร้อยละ ๑ ฐานะทางเศรษฐกิจ รายได้โดยเฉลี่ยต่อครอบครัว ต่อปีประมาณ ๙๐,๐๐๐ บาท จำนวนคนเฉลี่ยต่อครอบครัว ๔ คน ๓. โอกาสและข้อจำกัดของโรงเรียน เนื่องจากประชากรมีรายได้ค่อนข้างต่ำ ส่งผลให้นักเรียนส่วนใหญ่ค่อนข้างขาดแคลน บิดามารดาของนักเรียนบางส่วนแยกกันอยู่ เพราะไปทำงานต่างถิ่น นอกจากนี้นักเรียนบางส่วนมีปัญหาครอบครัว เนื่องจากพ่อแม่หย่าร้างกัน นักเรียนต้องอาศัยอยู่กับปู่ย่าตายาย ซึ่งชราภาพและขาดการแนะนำในเรื่องการเรียนรวมทั้งการปฏิบัติตนที่ดี โรงเรียนอยู่ใกล้ชุมชน ใกล้กับศูนย์จำหน่ายสินค้าโอท็อป (กล้วยอบเล็บมือนาง ของดีประจำจังหวัดชุมพร) จึงเป็นโอกาสที่ดีของโรงเรียน ซึ่งได้รับการสนับสนุนด้านงบประมาณจากองค์การบริหารส่วนตำบลสลุย ในการจัดกิจกรรมต่างๆ ของโรงเรียนและได้รับการสนับสนุนด้านอาชีพจากกลุ่มแม่บ้านและหน่วยงานที่เกี่ยวข้องดังนั้นทางโรงเรียนจึงได้จัดทำโครงการขับเคลื่อนปรัชญาเศรษฐกิจพอเพียงในสถานศึกษาขึ้น เพื่อให้สอดคล้องกับบริบทของชุมชน เน้นการปลูกฝังให้นักเรียนมีจิตสำนึกรักบ้านเกิด อีกทั้งโรงเรียนยังประสบปัญหาอยู่ใกล้โรงงานอุตสาหกรรม ซึ่งโรงเรียนได้รับผลกระทบจากมลพิษที่ปะปนกับอากาศ จึงน้อมนำหลักปรัชญาเศรษฐกิจพอเพียงและร่วมกับโครงการสวนพฤกษศาสตร์โรงเรียนในการอนุรักษ์ทรัพยากรพันธุ์พืชและป่าไม้ในชุมชน ตามสภาพถิ่นอาศัย เพื่อเป็นเกราะป้องกันมลพิษต่างๆ ที่มากับอากาศ จึงทำให้โรงเรียนเป็นสถานที่สำหรับให้ผู้เรียนได้ปฏิบัติกิจกรรมเพื่อสร้างนิสัยที่ดีในการรักษาความสะอาดการอนุรักษ์ต้นไม้ดูแลให้โรงเรียนมีความร่มรื่น น่าอยู่และมีความสุข ซึ่งได้จัดเป็นแหล่งเรียนรู้ภูมิปัญญาท้องถิ่นต่างๆ ร่วมกับชุมชน เพื่อเป็นการน้อมนำหลักปรัชญาเศรษฐกิจพอเพียงมาใช้ตามบริบทของโรงเรียน